बहादुर ब्लाक के प्राथमिक विद्यालय कटका में तीन बूथ बनाए गए थे. बूथ संख्या 257 में 1158 मतदाता, बूथ संख्या 258 में 1153 व बूथ संख्या 259 में एक हजार मतदाताओं को वोटिंग करना था. यहां मतदान केन्द्र के बाहर महिलाओं व बुजुर्ग पर्ची ले रहे थे तो दोपहर बारह बजे बूथ संख्या 257 पर महिलाओं की कतार लगी हुई थी. अन्य दो बूथों पर इक्का दुक्का मतदाता पहुंचे थे. दोपहर 12.30 बजे तक मतदान केन्द्र पर कुल 3311 मतदाताओं में से 735 मतदाता अपने मताधिकार का इस्तेमाल कर चुके थे.